અમિતાભ તેમને સોંપાયેલું કામ બહુ સારી રીતે નિભાવી જાય છે. તેમનો અભિનય બહુ જ સંયમિત રહ્યો છે. ક્યાંય ઓવરએક્ટિંગ નહીં. તેમના દીકરા તરીકે સુદીપ યુવાવસ્થાના અમિતાભની યાદ અપાવી જાય છે. ઘણા વખતે પરેશ રાવલ કોેમેડીયનના બદલે વિલન તરીકે જોવા મળ્યા. તેમનો અભિનય પણ સંયમિત છતાં લાજવાબ રહ્યો. રામુએ ફિલ્મમાં પ્રતીકોનો સારો ઉપયોગ કર્યો છે; જેમ કે પરેશ રાવલ આખી ફિલ્મમાં કાળા ચશ્મા પહેરી રાખે છે. જ્યારે પરેશ રાવલની સુદીપને ઓફર મળે છે ત્યારે તેનું મન વિચારોના ચકડોળે ચડે છે તેને દારૂના ગ્લાસને ગોળ ગોળ ફેરવીને તેમાં ફરતા બરફથી રજૂ કરાયું. રાજપાલ યાદવ ચેનલના ઘણા વિદૂષક એન્કરોની યાદ અપાવી જાય છે.